title: Ki Balian Batur
text: Krama ané sedek mablanja di rompyokné Ni Luh Madé Wali tusing pati nawang anake ento. I Gundul ngmaekin Ni Luh Madé Wali ané sedeng repot madagang. Ni Luh Madé Wali tusing ngrunguang ipun. Nanging I Gundul ngancan ngmaekang tur nglemesin Ni Luh Madé Wali. Munyiné kasar maimbuh jaruh. Misi tundak tundik, kecah kecuh, miwah nginceh ngawag. Kramané ané sedeng mablanja gedég nepukin I Gundul ané punyah. Ni Luh Madé Wali gedég ningalin tingkahné I Gundul ané ngadug-adug. Nanging ipun tetep mautsaha makenyem tekéning krama tiosan ané mablanja. I Gundul ané jaruh maimbuh nora mablanja tusing karunguang.